Beteja politike lidhur me reformën e kujdesit shëndetësor në SHBA
Republikanët janë zotuar të vazhdojnë përpjekjet për ta hedhur poshtë planin e zotit Obama
Në fjalimin më të rëndësishëm deri tani të presidencës së tij, presidenti Obama u përpoq t’i jepte një hov tjetër politik reformës së kujdesit shëndetsor me anë të një fjalimi që mbajti para të dy dhomave të kongresit dhe gjithë popullit amerikan në televizion. Reagimet e para lidhur me përpjekjet e presidentit për t’i dhënë përsëri jetë çështjes së reformës kanë qënë pozitive. Analisti politik Norman Ornstein pranë Institutit amerikan Enterprise: Presidenti dhe përkrahësit e tij demokratë në Kongres duan t’u ofrojnë sigurime shëndetsore dhjetra miliona amerikanëve që nuk i kanë ato tani. Ata duan gjithashtu të vënë nën kontroll koston tepër të madhe të kujdesit shëndetsor. Por përpjekjet për reformën pësuan tronditje gjatë muajit gusht kur anëtarët e kongresit u përballën me votues të zemëruar dhe tepër kritikë në takimet e hapura me publikun herë herë kaotike në disa pjesë të vendit. Kundërshtarët konservatorë vunë në shënjestër përpjekjet për reformimin e kujdesit shëndetsor gjatë një marshimi kohët e fundit në Uashington. Republikanët kundërshtojnë përpjekjet e presidentit, duke i quajtur shumë të kushtueshme dhe ndërhyrje të tepëruar të qeverisë në ekonomi. Madje ata thonë se fjalimi i fundit i presidentit nuk arriti të ndryshonte atmosferën politike. Udhëheqësi i republikanëve në Dhomën e Përfaqësuesve, Xhon Bejnër: Megjithë këtë opozitë, përkrahësit e reformës vazhdojnë të mobilizohen. Gordon Duvall erdhi në Kongres nga Kolorado për të bërë fushatë. Pasojat politike në debatin e kujdesit shëndetsor janë shumë të mëdha, thotë Norman Ornstein. Zoti Ornstein ende beson se një farë versioni i reformës ka të ngjarë të miratohet deri në fund të vitit. Dështimi për të vepruar, thotë ai, mund të pasohet me humbje të mëdha për demokratët në zgjedhjet e vitit të ardhshëm për në Kongres. //KH//